Document ID: 32009R0701

KOMMISSIONENS FORORDNING (EF) Nr. 701/2009
af 3. august 2009
om ændring af forordning (EF) nr. 1182/2008 om forudfastsættelse for 2009 af støtten til privat oplagring af smør
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 43, litra a) og d), sammenholdt med artikel 4, og
ud fra følgende betragtninger:
(1)
Verdensmarkedspriserne for mejeriprodukter er kollapset navnlig som følge af det stigende udbud på verdensplan og den faldende efterspørgsel i forbindelse med finans- og økonomikrisen. Markedspriserne for mejeriprodukter i EU er faldet betydeligt. Som følge af de markedsforanstaltninger, der er truffet siden årets begyndelse, er priserne i EU blevet stabiliseret på omkring støtteprisniveauet. Det er vigtigt, at markedsstøtteforanstaltninger som f.eks. privat oplagring anvendes så længe, det er nødvendigt for at undgå yderligere prisfald og forstyrrelse af markedet i EU.
(2)
I Kommissionens forordning (EF) nr. 826/2008 (2) er der fastsat almindelige bestemmelser om ydelse af støtte til privat oplagring af visse landbrugsprodukter.
(3)
I artikel 4, stk. 2, i Kommissionens forordning (EF) nr. 1182/2008 af 28. november 2008 om forudfastsættelse for 2009 af støtten til privat oplagring af smør (3) er det fastsat, at perioden for indlagring af smør ifølge kontrakt løber til den 15. august 2009.
(4)
Under hensyn til den nuværende og den forventede markedssituation er det nødvendigt at videreføre støtten til privat oplagring af smør, der blev indlagret ifølge kontrakt fra 15. august 2009 til 28. februar 2010.
(5)
For at undgå, at markedet overforsynes, bør de produkter, der indlagres efter den 15. august 2009, først kunne udlagres fra den 16. august 2010, og den kontraktlige oplagringsperiode bør være højst 365 dage.
(6)
Med henblik på administrativ effektivitet og forenkling og under hensyn til den særlige situation for oplagring af smør bør den kontrol, der er fastsat i artikel 36, stk. 6, i forordning (EF) nr. 826/2008, udføres for mindst halvdelen af kontrakterne. En fravigelse af nævnte artikel bør derfor fastsættes.
(7)
Under hensyn til varigheden af oplagringsperioden i forbindelse med den forlængede foranstaltning bør forskudsbetalingen efter artikel 31, stk. 1, i forordning (EF) nr. 826/2008 tilpasses for produkter, der indlagres efter den 15. august 2009.
(8)
Forordning (EF) nr. 1182/2008 bør derfor ændres.
(9)
Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter -
UDSTEDT FØLGENDE FORORDNING:
Artikel 1
I forordning (EF) nr. 1182/2008 foretages følgende ændringer:
1)
Artikel 1 affattes således:
»Artikel 1
Denne forordning fastsætter bestemmelser om støtte til privat oplagring af saltet og usaltet smør, jf. artikel 28, litra a), i forordning (EF) nr. 1234/2007, for smør, der indlagres ifølge kontrakt senest den 28. februar 2010.«
2)
Artikel 4, stk. 2 og 3, affattes således:
»2. Indlagring ifølge kontrakt finder sted:
a)
mellem 1. januar og 15. august 2009, eller
b)
mellem 16. august 2009 og 28. februar 2010.
3. Udlagring kan kun finde sted:
a)
fra 16. august 2009 for de produkter, der blev indlagret ifølge kontrakt i den i stk. 2, litra a), nævnte periode
b)
fra 16. august 2010 for de produkter, der blev indlagret ifølge kontrakt i den i stk. 2, litra b), nævnte periode.
4. Den kontraktlige oplagringsperiode udløber:
a)
dagen før den dag, hvor mængden udlagres, eller senest den sidste dag i februar året efter det år, hvor mængden indlagres ifølge kontrakt i den i stk. 2, litra a), nævnte periode
b)
dagen før den dag, hvor mængden udlagres, for de produkter, der indlagres ifølge kontrakt i den i stk. 2, litra b), nævnte periode.
5. Der kan kun ydes støtte, hvis den kontraktlige oplagringsperiode er på:
a)
mellem 90 og 227 dage for de produkter, der er oplagret i den i stk. 2, litra), nævnte periode
b)
højst 365 dage for de produkter, der er oplagret i den i stk. 2, litra b), nævnte periode.«
3)
I artikel 6 tilføjes følgende stykker:
»3. Uanset artikel 31, stk. 2, i forordning (EF) nr. 826/2008 kan forskuddet for smør, der blev indlagret ifølge kontrakt i den i artikel 4, stk. 2, litra b), nævnte periode, ikke overstige det støttebeløb, som svarer til en oplagringsperiode på 168 dage.
4. Uanset artikel 36, stk. 6, i forordning (EF) nr. 826/2008 skal den for kontrollen ansvarlige myndighed ved udløbet af den kontraktlige oplagringsperiode og i hele udlagringsperioden fra august 2009 til februar 2010 ved stikprøver kontrollere vægt og identifikation af det oplagrede smør for mindst halvdelen af antallet af kontrakter.«
Artikel 3
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. august 2009.

Labels: 2
17
19
3
6